Ernesto Vitienes Colubi

Ernesto Vitienes Colubi  foi un empresariu y economista asturianu.

 Biografía 
Estudió ciencies económiques na Universidá de Concordia de Montreal (Canadá). Desarrolló una destacada trayeutoria nel ámbitu empresarial, especialmente na República Dominicana. Destacó pol so compromisu col progresu económicu y empresarial, ocupando papeles relevantes como vicepresidente y tesoreru del Conseyu d'Alministración de la editora Listín Diario, presidente de la Cámara de Comerciu, Agricultura ya Industria de Santu Domingu y sociu fundador del club náuticu d'es aciudá, ente otros.

Amás, tuvo venceyáu a Industrias Lavador, una empresa que xugó un papel importante na so carrera empresarial. La empresa fabricaba xabones, productos de llimpieza y grases comestibles. Güei ta considerada la mayor empresa agroalimentaria d'aquel país.

 Vida familiar 
Ernesto provenía d'una familia influyente y respetada. El so padre, Ernesto Vitienes Fernández, tamién empresariu, emigrara a América buscando un futuru meyor. Na República Dominicana fundó una casa comercial d'importación (Casa Vitienes"). A finales de los años 1920 volvió a la so tierra natal, onde casó con Conchita Colubi y Ernesto nació'l 14 d'ochobre en 1936, en plena guerra civil española. Decidieron fuxir d'España y de la guerra y marcharon a República Dominiana. El so contornu familiar foi clave nel so desarrollu personal y profesional, siendo un sofitu constante na so trayeutoria y dexando un legáu significativu tanto nel ámbitu llaboral como nel personal.

Casó con Ivelisse Nadal, cola que tuvo cuatro fíos: Ernesto, Francisco, Ricardo y María José.

No que cinca a lo personal, foi apasionáu del deporte y de la mar, contribuyendo dafechu al desarrollu de comunidaes deportives y náutiques.

 Muerte 
Vitienes Colubi finó'l 29 de mayu de 2013 en Santu Domingu, República Dominicana.

 Referencies 

 Enllaces esternos 

Categoría:Economistes d'Asturies
Categoría:Empresarios y empresaries d'Asturies
Categoría:Persones de Cabranes